b'\n_START_ARTICLE_\nDainis Stalts\n_START_SECTION_\nBiografija\n_START_PARAGRAPH_\nD. Stalto prot\xc4\x97viai kil\xc4\x99 i\xc5\xa1 Vid\xc5\xbeem\xc4\x97s lyvi\xc5\xb3: motina i\xc5\xa1 \xe2\x80\x93 Salacos, o t\xc4\x97vas \xe2\x80\x93 i\xc5\xa1 Gaujos lyvi\xc5\xb3. Jo s\xc5\xabnus Davis Staltas taip pat yra politikas, buvo Rygos tarybos ir Saeimos deputatas._NEWLINE_I\xc5\xa1silavinim\xc4\x85 \xc4\xafgijo Rygos II vidurin\xc4\x97je mokykloje (baig\xc4\x97 1957 m.), Latvijos universiteto Biologijos fakultete (1957 \xe2\x80\x93 1960) ir Rygos taikomosios dail\xc4\x97s vidurin\xc4\x97je mokykloje (baig\xc4\x97 1965 m.)._NEWLINE_1976 m. su \xc5\xbemona Helme Stalte \xc4\xafk\xc5\xabr\xc4\x97 folkloro ansambl\xc4\xaf \xe2\x80\x9eSkandinieki\xe2\x80\x9c, buvo jo meninis vadovas. UNESCO CIOFF Latvijos nacionalin\xc4\x97je sekcijoje buvo valdybos narys, taip pat tarptautinio folkloro festivalio \xe2\x80\x9eBaltica\xe2\x80\x9c meno tarybos narys ir \xc5\xa1ven\xc4\x8di\xc5\xb3 re\xc5\xbeisierius. 1981 m. tapo vyriausiuoju Latvijos Etnografinio buities muziejaus po atviru dangumi specialistu folkloro klausimais. Buvo aktyvus Dainuojan\xc4\x8diosios revoliucijos dalyvis._NEWLINE_1993 m. nuo Latvijos nacionalin\xc4\x97s nepriklausomyb\xc4\x97s s\xc4\x85j\xc5\xabd\xc5\xbeio s\xc4\x85ra\xc5\xa1o i\xc5\xa1rinktas \xc4\xaf penkt\xc4\x85j\xc4\x85 Saeim\xc4\x85. 1995 m. kandidatavo ir \xc4\xaf \xc5\xa1e\xc5\xa1t\xc4\x85j\xc4\x85 Saeim\xc4\x85 (nuo Latvijos nacionalin\xc4\x97s nepriklausomyb\xc4\x97s s\xc4\x85j\xc5\xabd\xc5\xbeio ir Latvijos \xc5\xbeali\xc5\xb3j\xc5\xb3 partijos s\xc4\x85ra\xc5\xa1o), ta\xc4\x8diau nebuvo i\xc5\xa1rinktas._NEWLINE_1997 m. nuo \xe2\x80\x9eT\xc4\x97vynei ir Laisvei/LNNK\xe2\x80\x9c s\xc4\x85ra\xc5\xa1o i\xc5\xa1rinktas \xc4\xaf Rygos taryb\xc4\x85. 2001 m. buvo perrinktas eiti tarybos deputato pareigas. 2001 m. baland\xc4\xaf po Jurio Sinkos mirties pateko \xc4\xaf septint\xc4\x85j\xc4\x85 Saeim\xc4\x85 ir atsisak\xc4\x97 Rygos tarybos deputato mandato. 2005 m. ir 2009 m. pakartotinai i\xc5\xa1rinktas \xc4\xaf Rygos taryb\xc4\x85._NEWLINE_1995 m. apdovanotas Trij\xc5\xb3 \xc5\xbevaig\xc5\xbed\xc5\xbei\xc5\xb3 ordinu. 2000 m. gavo Latvijos folkloro met\xc5\xb3 apdovanojim\xc4\x85, 2004 m. \xe2\x80\x93 Did\xc5\xbei\xc5\xb3j\xc5\xb3 folkloro met\xc5\xb3 Did\xc4\xafj\xc4\xaf apdovanojim\xc4\x85._NEWLINE_Po ilgos ir sunkios ligos mir\xc4\x97 2014 m. baland\xc5\xbeio 12 d.'